సుశాంత బోర్గోహైన్

సుశాంత బోర్గోహైన్ (27 ఏప్రిల్ 1974) అస్సాం రాష్ట్రానికి చెందిన భారతీయ రాజకీయ నాయకుడు. ఆయన తౌరా శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
 రాజకీయ జీవితం  
సుశాంత బోర్గోహైన్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2011 అసోం శాసనసభ ఎన్నికలలో తౌరా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి కుశాల్ దోవారీపై 4286 ఓట్ల మెజారిటీతో గెలిచి మొదటిసారి ఎమ్మెల్యేగా ఎన్నికయ్యాడు. ఆయన 2016 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కుశాల్ దోవారీ చేతిలో 1,226 ఓట్ల తేడాతో ఓడిపోయాడు. 

సుశాంత బోర్గోహైన్ 2019లో జరిగిన లోక్‌సభ ఎన్నికలలో జోర్హాట్ లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి ఓడిపోయి, 2021 అసోం శాసనసభ ఎన్నికలలో తౌరా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కుశాల్ దోవారీపై 2,006 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన జూన్ 2021లో పార్టీలో అంతర్గత విభేదాల కారణంగా భారత జాతీయ కాంగ్రెస్‌కు రాజీనామా చేసి, అస్సాం ముఖ్యమంత్రి హిమంత బిశ్వ శర్మ సమక్షంలో భారతీయ జనతా పార్టీలో చేరాడు. 

సుశాంత బోర్గోహైన్ 2021లో జరిగిన ఉప ఎన్నికలో బీజేపీ ఐఎన్‌సీ అభ్యర్థిగా పోటీ చేసి తన సమీప ప్రత్యర్థి రైజోర్ దళ్ అభ్యర్థి ధైజ్య కోన్వర్ పై 30,561 ఓట్ల  మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

మూలాలు 	   

వర్గం:అసోం వ్యక్తులు
వర్గం:అసోం శాసనసభ్యులు